## Videreudviklingsaftale vedr. e-TL VUA 2023-020 – Tilføjelse af sagsnummer til bekræft sletning

*Mellem*

Domstolsstyrelsen, Store Kongensgade 1-3, 1264 København K, CVR 21 65 95 09 (herefter **Kunden**)

*Og*

Netcompany A/S, Strandgade 3, 1401 København K, CVR 14814833 (herefter **Leverandøren**)

## Beskrivelse

|  |  |  |  |  |
| --- | --- | --- | --- | --- |
| **Identifikationsnummer** | VUA 2023-020 | | | |
| **Resume af ændringen** | Tilføje reference til sagsnummer i pop-up beskeden til at bekræfte sletning. | | | |
| **Områder der påvirkes** | Tinglysning.dk: x | Sagsportal: | S2S: | Andet: |

|  |
| --- |
| **Kundens krav og beskrivelse af de forretningsmæssige ændringer** |
| Når man sletter et dokument i underskriftsmappen, kommer der en pop-up besked hvor man skal bekræfte at man ønsker at slette et dokument. Denne pop-up besked har dog ikke nogen reference til hvilket dokument der slettes, derfor ønskes en reference til sagsnummeret så man ikke kommer til at slette et forkert dokument. |
|  |
| |  |  |  | | --- | --- | --- | | **ID** | **Titel** | **Beskrivelse** | | **K.1** | Sagsnummer skal tilføjes til pop-up beskeden i fanen Dokumenter der kan anmeldes. | Hvis der er sagsnummer på dokumentet, skal sagsnummer tilføjes pop-up beskeden | | **K.2** | Beskeden skal ikke ændres når der ikke findes sagsnummer. | Når der ikke findes et sagsnummer på et dokument, skal pop-up beskeden være som hidtil. | | **K.3** | Funktionalitet med at slette et dokument i underskriftsmappen skal være som hidtil. | Helt præcist skal man kunne klikke på skraldespandsikonet og pop-up beskeden kommer frem. Herefter skal man kunne klikke Ja og dokumentet bliver slettet eller Nej og dokumentet bliver i underskriftsmappen. | | **K.4** | Sagsnummer skal tilføjes til pop-up beskeden i fanen Dokumenter der kan underskrives. | Hvis der er sagsnummer på dokumentet, skal sagsnummer tilføjes pop-up beskeden | |
| **Leverandørens løsningsbeskrivelse** |
| Der tilføjes en reference til sagsnummeret i pop-up beskeden til bekræft sletning i underskriftsmappen. Pop-up beskeden er den der kommer efter man har trykket på skraldespandsikonet ud for et dokument i underskriftsmappen. Tilfredsstiller K1 og K4  Hvis dokumentet ikke har et sagsnummer tilknyttet vil pop-up beskeden ikke blive ændret, dette gøres for at tilfredsstille kriterie K.2  Desuden skal funktionaliteten ikke ændres, for at tilfredsstille K.3, dette vil sige at når man trykker ”Ja” skal dokumentet slettes og pop-up vinduet lukkes, hvis man trykker ”Nej” skal pop-up vinduet lukkes uden at dokumentet er blevet slettet. |
|  |